કબજીયાત તો દરેક ઘરના સભ્યની એક સમાન્ય સમસ્યા છે તેમ જણાવતા બરોડાના ગેસ્ટ્રોએન્ટ્રોલોજિસ્ટ ડો. સુભાષ પટેલ કહે છે કે, ‘આધુનિક લાઇફસ્ટાઇલ, અસંતુલિત આહાર અને દુષિત વાતાવરણનું પરિણામ છે કબજીયાત. અનિયમિત જીવન જીવવું, કસમયે ખાવું, યોગ્ય સમયે કુદરતી હાજતે ન જવાથી પણ કબજીયાત થાય છે. ભોજન પરયું જ ન હોય અને ઉપરથી ખાધે રાખવાથી પણ પણ કબજીયાત થાય છે.’ ચોખા, મેદો, મીઠાઈ વગેરેનું વધુ સેવન તથા ફળો, લીલા શાકભાજી ઉપયોગ ખૂબ ઓછો ઉપયોગ કરવાને લીધે પણ પાચક રસ પેદા થવામાં ઘટાડો થાય છે. આ બધા કારણોને લીધે ખોરાક યોગ્ય સમયે પચતો નથી અને ખોરાક જયારે મોટા આંતરડામાં જાય છે ત્યારે ઝડપથી બહાર નિકળવાને બદલે ત્યાં જ રોકાઈને સડવા લાગે છે. તેનાથી ગેસ ઉત્પન્ન થાય છે. તે આખા શરીરમાં ફેલાવા લાગે છે. અને રકતને દુષિત કરે છે તેનાથી શરીરમાં બીજી ફરિયાદો થાય છે. જેઓ કબજીયાતમાં જુલાબ લે છે તેઓ પોતાના પગ ઉપર કૂહાડો મારે છે. તેથી તેમને લીલા શાકભાજી અને રેસા-છાલવાળા પદાર્થો ખાવા જૉઈએ જેથી તે આપમેળે જ શરીરમાંથી બહાર નીકળવાનો ગુણ ધરાવે છે. કબજિયાત મટાડવા માટે ડો. સુભાષ પટેલ એક સહેલી ટિપ આપે છે,‘રોજ સવારે મધ અને લીંબુ ઠંડા પાણી સાથે પીવું જૉઈએ.’